L 157/98 Den Europæiske Unions Tidende 17.6.2008 II (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER KOMMISSIONEN KOMMISSIONENS BESLUTNING af 23. maj 2008 om de nationale bestemmelser om tilsætning af nitrit til kødprodukter, som Danmark har givet meddelelse om (meddelt under nummer K(2008) 2168) (Kun den danske udgave er autentisk) (2008/448/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 95, stk. 6, og ud fra følgende betragtninger: I. SAGSFREMSTILLING OG SAGSFORLØB (1) Ved brev af 21. november 2007 modtaget af Kommissionen den 23. november 2007 underrettede Kongeriget Danmarks faste repræsentation ved Den Europæiske Union i henhold til artikel 95, stk. 4, i traktaten om oprettelse af Det Europæiske Fællesskab Kommissionen om sine nationale bestem- melser om tilsætning af nitrit til visse kødprodukter. Kongeriget Danmark finder det nødvendigt at opretholde disse bestemmelser på trods af vedtagelsen af Europa-Parlamentets og Rådets direk- tiv 2006/52/EF af 5. juli 2006 om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer og direktiv 94/35/EF om sødestoffer til brug i levneds- midler (!), og det agter ikke at gennemføre direktiv 2006/52/EF i dansk lovgivning for så vidt angår tilsætning af nitrit til kødprodukter. 1. FÆLLESSKABSLOVGIVNING 1.1. ARTIKEL 95, STK. 4 OG 6, I EF-TRAKTATEN (2) Det hedder i EF-traktatens artikel 95, stk. 4, at »Hvis en medlemsstat, efter at Rådet eller Kommis- sionen har vedtaget en harmoniseringsforanstaltning, finder det nødvendigt at opretholde nationale bestemmelser, som er begrundet i vigtige behov, hvortil der henvises i artikel 30, eller som vedrører miljøbeskyttelse eller beskyttelse af arbejdsmiljøet, giver den Kommissionen meddelelse om disse bestemmelser og om grundene til deres opretholdelse.« (3) Ifølge EF-traktatens artikel 95, stk. 6, bekræfter eller forkaster Kommissionen inden seks måneder efter meddelelsen de pågældende nationale bestemmelser efter at have konstateret, om de er et middel til vilkårlig forskelsbehandling eller en skjult begrænsning af samhandelen mellem medlemsstaterne, og om de udgør en hindring for det indre markeds funktion. ()) EUT L 204 af 26.7.2006, s. 10.